Grader i Storbritannias politi

Gradene i Storbritannias politi betegner den rangordning som brukes i politistyrkene i Storbritannia og Nord-Irland. Rangordningen er i all hovedsak lik over hele riket; bare London-politiet, City of London-politiet og politiet på Gibraltar, Isle of Man og Kanaløyene har en litt særegen ordning i de øverste gradene.

Historie

Tidligere innenriksminister sir Robert Peel er den som har valgt flesteparten av dagens grader. Da han opprettet London-politiet ved lov i 1829, gikk han med overlegg inn for en annen rangordning enn den militære, riktignok med unntak av Sergeant. Dette var fordi han ville unngå at politiet skulle bli en paramilitær styrke.

Gradene

Her følger en oversikt over de ulike gradene i Storbritannias politi, med de vanligste variasjonene og forslag til norsk gjengivelse.

Først må vi skille mellom politikonstabler, spesialkonstabler, nærpoliti og trafikkonstabler.

Politikonstabler

Alle uansett rang er ifølge loven en konstabel i det britiske politi. Det vil si at britiske politifolk i motsetning til norske ikke er statstjenestemenn; de er uavhengige.

Ordenspolitiet

Tabellen nedenfor viser den rangordningen som er alminnelig over nær sagt hele Storbritannia. De styrker som avviker fra denne ordningen, blir omtalt lenger nede. Tabellen viser høyeste rang først.

 Forkortelse  Engelsk  Norsk  Gradmerke CC  Chief Constable  politimester 30px DCC  Deputy Chief Constable  visepolitimester 30px ACC  Assistant Chief Constable  assisterende politimester* 30px Ch Supt  Chief Superintendent  politiinspektør* 30px Supt  Superintendent  politioverbetjent 30px Ch Insp  Chief Inspector  politiførstebetjent 30px  Insp  Inspector  politibetjent  30px Sgt eller PS  Sergeant  politioverkonstabel* 30px  PC  Constable  politikonstabel*  30px
   Assisterende politimester er ingen grad i Norge, men tilsvarer egentlig politiinspektør, som her i stedet er blitt foreslått som gjengivelse for Chief Superintendent. I tilfeller der det ikke er avgjørende å skille mellom Deputy Chief Constable og Assistant Chief Constable kan imidlertid også en Assistant Chief Constable gjerne omtales som visepolitimester. En tredje mulighet kan være å hente frem den gamle betegnelsen underpolitimester.
   Politiinspektør for Chief Superintendent gir ikke helt samsvar med den norske rangordningen, jf. punktet ovenfor. Den norske graden som tilsvarer Chief Superintendent, er egentlig politistasjonssjef, lensmann eller (før 2001) politiavdelingssjef. Disse betegnelsene gir imidlertid som regel et uriktig bilde av funksjonene til en engelsk Chief Superintendent, som ofte er sjef for mer overordnede driftsenheter enn avdelinger og stasjoner. Hvis vi tar hensyn til funksjon, er det derfor i mange tilfeller ganske godt samsvar mellom arbeidsoppgavene til en engelsk Chief Superintendent og en norsk politiinspektør. Det er naturligvis ikke tatt hensyn til at norske politiinspektører i likhet med politimestre, politiadvokater og politifullmektiger også har påtalemyndighet, noe ingen uansett rang i det britiske politiet har.
   Betegnelsene politioverkonstabel og politikonstabel ble i Norge avskaffet i 2001 til fordel for politibetjent 1 og 2. De kan likevel være greie å anvende på britiske forhold, både for enklere å få frem hierarkisk forskjell i rang og for å ta hensyn til rådende praksis.

Kriminalpolitiet

Politifolk som har rang opp til Chief Superintendent, og som arbeider med kriminalsaker, får på engelsk lagt til betegnelsen Detective foran rangen. En Chief Superintendent blir da Detective Chief Superintendent.

Tilsvarende system finnes ikke i Norge. I Norge har både etterforskere og andre polititjenestemenn prefikset politi-. I oversatte kriminalromaner blir imidlertid betegnelsen Detective ofte gjengitt med kriminal-, slik at for eksempel Detective Chief Superintendent blir kriminalinspektør, et mønster som muligens er lånt fra svensk.

London-politiet

London-politiet har egen rangordning over Chief Superintendent. Tabellen nedenfor viser disse gradene, med høyeste rang først.

 Forkortelse  Engelsk  NorskGradmerke  Commissioner  politimester  30px DC  Deputy Commissioner  visepolitimester  30px AC  Assistant Commissioner  assisterende politimester*  30px DAC  Deputy Assistant Commissioner  viseassisterende politimester* 30px Cmdr  Commander  politioverinspektør*  30px
   Assisterende politimester, viseassisterende politimester og      politioverinspektør er ikke grader i Norge, men konstruert som en      mulig måte å gjengi særlige britiske forhold på.

City of London-politiet

City of London-politiet har egen rangordning over Chief Superintendent. Tabellen nedenfor viser disse gradene, med høyeste rang først. Politimesteren er ikke politimann, uten fredsdommer. City of London-politiet har knapper og gradmerker i gull.

 Forkortelse  Engelsk  Norsk  Gradmerke  Commissioner  politimester  30px AC  Assistant Commissioner  visepolitimester  30px Cmdr  Commander  politioverinspektør*  30px
   Politioverinspektør er ingen grad i Norge, men konstruert som en      mulig måte å gjengi særlige britiske forhold på.

Nord-Irland
mini|300px|left|Grader og gradmerker i Police Service of Northern Ireland.

Gibraltar

Det Kongelige Gibraltar-politiet har egen rangordning over Superintendent. Tabellen nedenfor viser disse gradene, med høyeste rang først.

 Forkortelse  Engelsk  Norsk  Commissioner  politimester DC  Deputy Commissioner  visepolitimester

Gibraltar Defence Police (GDP) er en sivil politistyrke ansvarlig for det britiske forsvars installasjoner i Gibraltar. De har grader fra politikonstabel til politiinspektør.

Isle of Man

Isle of Man-politiet har egen rangordning over Superintendent. Tabellen nedenfor viser disse gradene, med høyeste rang først.

 Forkortelse  Engelsk  Norsk CC  Chief Constable  politimester DCC  Deputy Chief Constable  visepolitimester

Kanaløyene

Politiet på Kanaløyene, dvs. Guernsey og Jersey, har egen rangordning over Chief Superintendent. Tabellen nedenfor viser disse gradene, med høyeste rang først.

 Forkortelse  Engelsk  Norsk CO  Chief Officer  politimester DCO  Deputy Chief Officer  visepolitimester

På Jersey finnes fortsatt et valgt ærespoliti (Police Honorifique) i hvert sokn. Det er Centeniers, Vingteniers og Constable Officers, hver med ulike oppgaver. Centenieren i soknen der en forbrytelse er begått er fortsatt den eneste som kan bestemme påtale i straffesaker.

Spesialkonstabler

En spesialkonstabel er en frivillig politikonstabel, med samme fullmakter som en alminnelig konstabel. Enhver alminnelig konstabel regnes likevel for å ha høyere rang. Spesialkonstabelstyrken har egen rangordning, med til dels stor variasjon fra distrikt til distrikt i gradene over spesialkonstabel, som er laveste rang.

London-politiets spesialkonstabler
left

Nærpoliti
mini|Nærpolitiansatt til venstre.
Nærpolitiet (police community support officers) er sivilansatte som bistår politiet i lokalmiljøet. 

Trafikkonstabler
mini|Trafikkonstabel i Inverness.
Trafikkonstabler er underlagt politiet og innehar enkelte politifullmakter, særlig når det gjelder trafikkregulering. De har ingen grader. Trafikkonstabler (engelsk traffic wardens) må ikke sammenblandes med parkeringsvakter (engelsk parking attendants).

Historiske grader
Storbritannia
 Grader War Reserve Constable Sub-Divisional Inspector Sub-Divisional Inspector Station Inspector Station Inspector Junior Station Inspector Station Sergeant Chief Inspector Chief Superintendent Bruktår 1939 -1948 1880 -1922 1922 -1949 1880 -1936 1936 -1949 1936 -1949 1890 -1980 1868 -1953 1949 -1974 Gradmerker 70px 70px 86px 70px 70px 70px 70px 86px 70px
Royal Ulster Constabulary
mini|400px|center|Grader og gradmerker i Royal Ulster Constabulary 1970-2001.

Se også
 Grader i Norges politi

Eksterne lenker
 Grader i Metropolitan Police

Kategori:Britisk politi
Kategori:Politigrader